LA PARADISUL FEMEILOR Sezonul 2 Episodul 4
Traducerea şi adaptarea: Ginaeugenia şi BlackAmber
Mulţumesc că aţi acceptat să ne întâlnim, domnule Fenton.
- Moray ştie că eşti aici? - Nu, domnule. Aşa cum am convenit,
această întâlnire este între mine şi dvs.
Se pare că nu pot să plec. Întotdeauna mai este ceva de făcut.
Vreau doar să fiu pregătită pentru prima mea zi.
Nu mă îndoiesc că vei fi.
- Ai venit să-mi urezi noroc? - Da, dacă aş fi crezut că ai nevoie.
- Avem tot ce ne-am dorit. - Da. Aproape.
Îmi pare rău, Edmund. Ce-aş fi putut face?!
Am văzut uşa spartă, am aruncat o privire înăuntru,
dar nu am văzut pe nimeni, aşa că m-am gândit să trimit după tine.
Cine crezi că a fost?
Hoţi? Se pare că nu au luat prea multe lucruri, nu-i aşa?
Câţi ani am avut grijă de acest magazin, construit din nimic?
Magazinul meu. Pânzeturi Lovett. Uită-te la asta! Cine ar face asta?
Cine ar putea intra aici şi să nu arate nicio consideraţie pentru munca unui om?!
Vom face ordine, o să punem geamul la loc!
Dar apoi o să mă întorc la căsuţa mea cu capul plin de griji.
Atunci nu-ţi rămâne decât să-l vinzi, nu-i aşa?
Ce fel de oameni trăiesc acum în lumea asta, Sam?
Denise!
Sunt... N-am de gând să pretind că asta este cea mai fericită zi
din viaţa mea. N-am de gând să stau aici şi să spun că e corect,
pentru că sincer...
Ar trebui să ai grijă, Denise. Te caută Myrtle.
A făcut rost de un hering afumat special pentru tine.
Vreau doar să ştii că...
Era să uit. S-a întors unchiul tău. Are probleme la magazin.
Am ştiut tot timpul că nu am nicio şansă, aşa că...
Bună dimineaţa. Nu ştiu dacă mi-e foame sau nu.
Sunt atât de emoţionată. Pot s-o sărut pe şefa raionului confecţii pentru femei?
N-o să fiu atât de bună ca voi două, dar acum pot spune că sunt
Susy Bell de la raionul confecţii pentru femei.
- Ei bine, asta îmi ajunge. - Iată-te!
Am gătit un hering afumat special pentru tine şi se răceşte.
Ajung într-un minut, Myrtle.
Nu fac asta pentru că acum ai putea să mă ajuţi să promovez.
- Nu aş face niciodată aşa ceva. - Bună dimineaţa, Myrtle! Sunt şi eu aici!
Doar că s-a întâmplat să-mi pice în mână un hering afumat, atâta tot.
Ar trebui să spun mai repede,
înainte să vină Arthur scoţându-şi şapca în faţa ta.
Nu am de gând să-ţi fac probleme. Doar încerc să...
Mi-ar fi greu să suport dacă ai vorbi cu mine...
Clara, nu am de gând să mă transform în dra de Audrey peste noapte. Promit.
Am nevoie de ajutorul tău.
Dar mai presus de toate, nu vreau să pierd prietenia ta.
Denise! Heringii!
- Nici măcar nu-mi place heringul afumat. - Sunt sigură că Susy o să te ajute.
Ce cauţi în magazinul meu?
- M-ai auzit? Ce cauţi în magazinul meu? - Era gol.
Ai spart uşa! Uită-te ce mizerie ai făcut!
Du-te înapoi în canalul de unde ai venit! M-ai auzit?!
- Dumnezeu să te binecuvânteze. - Ieşi afară!
Este îngrozitor de plictisitor. Nu vorbesc decât dacă
se vor vinde imprimeurile sau dungile,
sau ce fel de mătase s-ar putea vinde în această toamnă.
Papa, Katherine mi-a spus că atunci când ea era fată, obişnuia
să fugă în pădure în căutarea poporului secret.
Poporul Secret erau prietenii mei imaginari.
O compensaţie pentru singurătatea copilului unic.
Intenţia lui Moray a fost să se extindă de-a lungul întregii străzi, nu-i aşa?
Tom, dragul meu, Flora ţi-a pus o întrebare.
Care este întrebarea ta, Flora?
Mi-au plăcut poveştile despre copilăria lui Katherine. Nu vrei
să-mi povesteşti despre tine când erai copil?
Poate.
Cred că ar trebui să facem ceea ce Moray nu a reuşit să realizeze.
Am trei obiective: să găsesc o cale de întoarcere în magazin...
- Ai făcut asta. - Noi am făcut asta.
Nimic nu ar fi fost posibil dacă nu te-am fi avut aici.
Iar celelalte două sunt să găseşti fondurile şi să-i convingi
- ...pe dl şi dna Weston să vândă. - Să-mi vândă mie.
Domnule Moray... domnule Dudley...
Am o propunere de promoţie la raionul de confecţii.
Nu ai pierdut prea mult timp.
Ceaiul de după-amiază. O degustare. Mese... cu feţe de masă albe.
Ceaiuri fine. Prăjituri şi biscuiţi.
Doamnele vor veni intra, vor lua loc şi vor bârfi...
Şi cine va servi prăjituri şi ceaiuri fine?
M-am gândit la Myrtle.
Ce suflet generos ai, Denise.
Ştim cu toţii că Myrtle ne hărţuieşte pentru un post mai important.
Dar bunătatea nu este o calitate care te ajută să conduci un raion.
Myrtle nu trebuie lăsată cu clientele noastre.
Prăjituri la haine pentru femei? Crezi sincer
că asta este impresia pe care încercăm s-o lăsăm?
- Nu, domnule. - Nu. Bine.
Are dreptate, Denise. De acum trebuie să-ţi intri în rol.
Asta înseamnă să iei decizii care nu vor fi pe placul celorlalţi.
Trebuie să fii puternică.
În cele din urmă, te vor respecta, dar acum nu trebuie
să-ţi faci griji dacă te plac sau nu.
Domnişoară Denise, aceste pălării sunt pentru vitrină?
Da, Susy. Pune-le la fereastră.
Domnişoară Denise, le scot pe toate de acolo?
Domnişoară Denise,
să aduc nişte flori proaspete pentru cabina de probe?
De obicei, Clara se ocupă de flori.
Haide, le aducem împreună.
Domnişoară Denise, Myrtle întreabă de dvs.
- Dar mi-ai promis. - Am spus că voi încerca, Myrtle.
Ei bine, nu ai încercat destul, nu-i aşa? Susy are o poziţie.
Ce are Susy şi eu nu am?
Ea a împărţit camera cu tine, de asta, nu?
- Vreau să rămânem prietene. - Prietene? Aşa spui tu?
Ştiu că sunt o prietenă pentru tine.
Nu sunt atât de sigură că tu eşti o prietenă pentru mine,
acum că ai "domnişoară" înaintea numelui.
Ei bine, am treburi de făcut, domnişoară Denise.
Sobele trebuie să fie curăţate.
Această fostă frizerie a fost achiziţionată acum mai bine de un an, aşa este?
Da, domnule. Cred că se intenţiona extinderea.
Atunci de ce a rămas aşa?
Dl Moray s-a răzgândit, domnule.
- Spune-i să vină aici. - Mă tem că domnul Moray
a plecat să se întâlnească cu cu unul dintre furnizorii noştri.
- Cât timp va lipsi? - Nu ştiu.
Cred că, probabil, vizitează mai mulţi comercianţi.
Atunci voi aştepta.
- Uită-te la vrăjitoarea asta bătrână. - Miroase de aici.
Crezi că are de gând să cumpere o blană?
Ar trebui s-o întrebăm. Să-i luăm măsurile.
Îmi pare rău că ţi-am vorbit aşa. Nu aveam niciun motiv.
Ţi-e foame?
Este clar ceea ce vrei, Moray.
Tânjeşti după acelaşi lucru ca şi mine.
Domnul şi doamna Weston stau în drumul nostru, nu-i aşa?
Tu şi cu mine am putea trage foloase din această situaţie.
Şi cum ar putea fi posibil, domnule Fenton?
Eu am fondurile. Tu ai mijloacele.
- Mi-aţi împrumuta bani? - Nu te grăbi, Moray. Te rog.
Aş cumpăra Paradisul femeilor şi am deveni coproprietari.
Asta este oferta mea.
Să fim sinceri.
Fiecare dintre noi speră să posede magazinul de unul singur.
Lupta aceasta se profilează în viitor.
Cred că fiecare dintre noi ar accepta varianta asta
în loc să fie la mila lui Tom Weston şi a soţiei lui. Aşa este?
Aşa este.
Şi dacă beneficiezi de serviciile unui avocat bun,
putem ajunge la un acord.
Şi cum propuneţi să-i îndepărtăm, domnule?
Nu noi. Se vor elimina singuri dacă ne amestecăm între ei.
Între ei? Dar cum am putea face asta, domnule?
Aşa cum am spus, eu am fondurile, tu ai mijloacele. Gelozia.
Un bărbat detestă un rival, dar mai mult decât atât,
nu poate suporta să vadă un om care este intim cu soţia sa.
Înţeleg.
Trebuie să-l ridiculizez pe Tom Weston.
Să-mi arăt prietenia faţă de Katherine. Să mă arăt interesat de ea.
Şi să-i amintesc ei, de fapt să le reamintesc lor că am fost apropiaţi.
Nu pot face asta, domnule.
Nu poţi sau nu vrei?
Vă mulţumesc pentru interesul dv, domnule Fenton.
Am crezut că eşti un om serios, Moray.
Am crezut că eşti un om decis, ambiţios.
Ai putea să-ţi iei magazinul înapoi cu preţul unui flirt.
Şi totuşi consideri că este sub demnitatea ta
să te joci cu doamna Weston, poate din motive sentimentale?
Motivele nu-mi sunt cunoscute decât mie.
Dacă te vei răzgândi, eu îţi stau la dispoziţie.
Haide.
Sper că totul e în regulă la raionul confecţii pentru femei, Clara.
Din moment ce întrebaţi, domnule, nu am intenţia să provoc agitaţie.
Da?
Ne descurcăm splendid.
Dra Audrey era cam înţepată, şi de aceea avea o mină cam acră.
Domnişoara Denise este dulce şi încântătoare.
Nu prea dulce, sper.
Nu mi-ar plăcea să constat că am făcut o greşeală datorită unor influenţe greşite.
- Şi care ar fi această influenţă domnule? - Denise este iubita lui Moray.
Îmi place să cred că Denise şi-a câştigat poziţia datorită talentelor ei.
Îţi admir credinţa în umanitate, Clara.
Chiar dacă nu pot s-o împărtăşesc.
- Unde este domnul Moray? - Nu-i ţin eu agenda, domnule.
Cele din poziţia mea nu au de ce să ştie.
- Ce-aţi păţit, domnule Weston? - O să treacă. Du-te! Vezi-ţi de drum!
Nu vă pot lăsa aici suferind, domnule.
Susy...
Susy. Avem o clientă.
E în biroul tău. A fost aici toată dimineaţa.
A trebuit să fabric o poveste ca să-i explic de ce nu eşti aici.
Unde ai fost?
Domnule Weston.
Scuzaţi-mi absenţa. Nu vă aşteptam astăzi.
Mă aşteptaţi de mult, domnule?
Întâlnirea s-a dovedit a fi fructuoasă?
Aceste lucruri impun un tratament delicat.
Dudley mi-a spus că te-ai întâlnit cu nişte noi clienţi.
Am avut mai multe întâlniri.
Vorbeşte-mi despre frizerie.
Este ca un spin în ochi.
O întreprindere bine condusă ar fi trebuit să-şi continue dezvoltarea.
Planul meu e să folosesc spaţiul pentru un raion de bijuterii.
- Intenţionaţi o extindere, domnule? - Pe toată strada. Pe ambele părţi.
Intenţionez să devin proprietarul celui mai mare magazin din această ţară.
Cum de-ai ajuns să trăieşti aşa, Ruby?
Am avut o fiică. O mai am încă... aşa cred. A fugit.
M-a părăsit.
Am fost bolnavă şi, ei bine, ea avea doar 15 ani, era încă un copil.
Era frivolă. Dar nu puteai să n-o iubeşti.
Nu mai este fiica ta dacă a făcut aşa ceva.
Am fost o povară pentru ea, ştiu asta.
O fată nu poate trăi doar ca să aibă grijă de mama bolnavă.
Vreau doar să-i spun că... m-am însănătoşit.
- Şi nu trebuie să aibă grijă de mine. - Şi acum o cauţi?
- Am găsit-o. - În acest oraş?
Pe această stradă.
I-a scris sorei mele
şi mă bucur să aud că fata duce acum o viaţă mai bună.
Pentru ea, da! Niciun gând pentru mama ei!
Le ierţi orice copiilor tăi.
Mai este mâncare, dacă mai vrei.
Ştii ce ar ajuta să mă simt mai bine? Un pic de băutură.
Doar ca să-mi uşurez sufletul.
M-am gândit la asta toată ziua. Te înşeli, John.
Motivele mele pentru un ceai la raionul confecţii sunt corecte.
Mai mult decât orice, clientele noastre vor să se vadă una pe alta la cumpărături.
Vreau să le hrănim gelozia
şi cancanurile care se nasc cu această ocazie.
Dacă doamna Spiro îşi cumpără o pălărie de vară cu panglici,
atunci dna Vaughan vrea aceeaşi pălărie.
Ele încearcă să pară nepăsătoare, dar nu se simt în largul lor,
astfel încât se hotărăsc să plece. Vreau ca ele să rămână.
Dacă există mese cu femei care privesc,
cele care cumpără vor cumpăra mai mult, ca să să se facă remarcate.
Ai dreptate. Îmi pare rău. Şi Myrtle va servi ceaiul?
Nu va trebui decât să ducă o tavă la fiecare masă.
- Nu le pot cere fetelor să facă asta. - Atunci poţi să mergi mai departe.
Tom Weston are intenţia să extindă magazinul.
- Dar este un lucru bun, nu-i aşa? - Nu, pentru noi nu este.
Mi-am stors creierii ca să găsesc o modalitate de a strânge fonduri
ca să cumpăr Paradisul aşa cum este.
Dacă el construieşte mai mult, nu voi mai putea.
Am crezut că timpul este de partea mea. Nu este.
Denise, dacă ar fi să găsesc un mod de a acţiona acum, în curând,
dacă ar fi ceva nesigur...
Trebuie să-l încerci, John. Trebuie.
Ai nevoie de o uniformă nouă, Myrtle,
dacă vei servi ceai şi prăjituri la raionul confecţii pentru femei.
Ştiam eu! Am spus eu că Denise n-o să ne lase.
Fetelor! Fetelor! Staţi să auziţi asta!
Ai uitat, domnişoară Denise.
Masa ta e acolo.
O să stau cu prietenii mei, dacă nu vă supăraţi.
Nu ştiu ce se întâmplă cu unchiul tău, Denise.
Magazinul lui a fost vandalizat, locul este întors pe dos.
A găsit-o pe vinovată, o vagaboandă, pe care
a jurat că o va sugruma. Data viitoare când l-am văzut,
o ducea pe aceeaşi femeie în magazin ca să-i ofere adăpost.
Trebuie să fie vrăjitoarea aceea bătrână de pe stradă, Suzy. Cum i-ai spus tu?
Vrăjitoare ştirbă. Miroase până aici.
De ce m-a minţit Moray despre locul unde a fost azi?
De ce contează?
Contează pentru că are ceva de ascuns.
Dragul meu, nu e niciun secret.
Moray nu s-a întors că să servească scopului nostru.
El intenţionează să ne smulgă Paradisul femeilor.
Aleargă peste tot încercând să împrumute bani,
dar nimeni n-o să-l ia în considerare.
Am avut grijă de asta. Prietenii bancheri ai lui papa
ştiu că m-aş supăra dacă s-ar întâlni cu Moray.
Atunci cu cine s-a întâlnit el azi?
- E atât de frumoasă! - Ce faci cu asta?
Vrei s-o îmbraci? Te rog.
De unde ai luat-o? De unde ai luat-o?!
Toată ziua... în fiecare zi, Flora mă întreabă încontinuu
despre tine când erai tânăr M-am gândit că...
Să nu te mai atingi niciodată de lucrurile mele! Ştii ce înseamnă asta?!
Înseamnă NICIODATĂ!
Tatăl tău nu a vrut să fie atât de dur, draga mea.
L-ai şocat, asta e tot. E vina mea.
Poate că tunica îi trezeşte nişte amintiri.
Amintiri din război.
Am făcut o greşeală. Lasă-mă să mă revanşez faţă de tine.
O să facem ceva împreună. Tu şi cu mine mâine dimineaţă.
Ce vrei să facem? Să mergem la echitaţie?
- Poate un picnic? - Paradisul femeilor.
Da. O să mergem la Paradisul femeilor
şi ne vom răsfăţa.
Noapte bună, Susy.
Ce cauţi aici?
- Am venit să te văd, copila mea. - Nu te vreau aici.
Nu-i poţi da mamei tale o şansă să-ţi spună că îi pare rău?
"Îmi pare rău"? Ar trebui să cred asta?
Toţi aceşti ani şi asta e tot ce vrei să-mi spui? "Îmi pare rău"?
Te-am căutat.
Nu eram atât de greu de găsit. Mătuşa Bella ştie unde sunt.
Nu trece nicio zi în care să nu mă gândesc la fata mea!
Să-ţi spun la ce mă gândesc eu?
Vocea mea implorându-te să nu mă laşi, să nu mă părăseşti.
Şi mama mea era prea beată ca să mă audă.
Prea beată chiar ca să mă sărute.
Acum am o viaţă, şi tu nu faci parte din ea!
Vino înăuntru cu mine. Haide. Vino şi stai cu mine.
Să-mi bucur ochii cu tine doar pentru o noapte.
Să stau cu tine în timp ce bei
şi să-mi spui o poveste care să mă facă să cred că nu eşti atât de rea?
Mama mea m-a minţit. Asta face, minte.
Du-te să bei, mamă.
Câte pahare te vor face să uiţi chiar şi că ai o fiică?!
Ia... şi du-te să bei pe săturate.
Dacă ţi-a mai rămas o urmă de milă, pleacă de aici în seara asta
şi să nu te mai întorci!
Există lucruri pe care credem că nu le putem suporta.
Dar le putem suporta.
Le suportăm.
Bună dimineaţa.
Trebuie ca fiica ta să vadă ce ai tu mai bun,
când va afla că ai venit înapoi şi eşti bine din nou.
Ce amabil eşti.
Te poţi spăla şi curăţa în spate.
Este culoarea mea preferată.
Sunt mulţi ani de când nu am mai purtat o rochie nouă şi frumoasă.
Ruby, trebuie să mă întorc la soţia mea.
Sunt proaspăt căsătorit. Avem o cabană pe malul mării.
Nu pot sta aici. Deci, ce facem cu tine?
Nu am unde să mă duc.
Ce zici de fiica ta? Dacă vorbeşti cu ea?
O să-mi pun rochia asta şi o să mă fac cât mai prezentabilă.
Şi ea o să vadă că nu mai sunt bolnavă.
Eşti sigură că te simţi mai bine?
Dacă aş putea rămâne până când voi putea să vorbesc cu ea,
mă voi simţi perfect.
Sigur. Bineînţeles că poţi rămâne.
Jonas! Vreau să vorbesc cu tine.
- Tom Weston are în vedere... - Vrea să dezvolte magazinul, domnule.
Dacă aş dori să-i solicit o altă întâlnire domnului Fenton...
Am putea aranja pentru azi, dacă doriţi.
Sau am putea, pur şi simplu, să-i trimitem un mesaj
spunându-i că sunteţi dispus să-i reconsideraţi oferta...
dacă sunteţi într-adevăr dispus să-i reconsideraţi propunerea.
Cum am putea să...?
Dl Weston este un om volatil, domnule. Este capabil să acţioneze în mod pripit.
Chiar sălbatic.
Să presupunem că mă respinge pripit sau decide sălbatic să scape de mine?
Dacă îmi permiteţi, domnule, soţia lui nu ar permite să se întâmple asta.
Da. Da, am înţeles.
Doriţi să-l contactez pe domnul Fenton, domnule?
Doresc.
O să le arăt tuturor...
o să-i arăt dlui Moray că a greşit. O să-i arăt domnului Dudley
din ce material sunt făcută.
Ei bine, nu sunt drăguţă? Sunt făcută pentru asta.
Ai grijă ce spui, altfel o să ne pui pe toate în încurcătură.
Denise! Las-o în pace.
Va veni la tine când va fi pregătită.
Doamnă Weston! Domnişoară Flora. Ce vă aduce azi la noi?
Am intenţia s-o răsfăţ pe Flora în această dimineaţă.
Aţi venit în locul potrivit, doamnă.
Veţi primi cele mai bune servicii, vă asigur.
Doamnă Weston! Katherine... Iartă-mă, am uitat.
Arăţi minunat astăzi.
Vreau să spun că e întotdeauna o încântare să te văd în magazin.
Şi pe dv, dră Flora. De vreme ce eşti aici, poate îmi ţii companie
la cafea. Soţul tău ne va vizita astăzi?
Eşti foarte bine dispus astăzi, Moray.
Îţi sunt dator să fiu amabil.
Tu nu-mi datorezi niciun fel de consideraţie,
dar ţi-aş fi recunoscător pentru îngăduinţa ta.
Aş fi încântată să-ţi ţin companie la cafea.
- Flora! - Cafea... cu scorţişoară.
Doamnă Weston, domnişoară Flora.
Vreau ca astăzi s-o răsfeţi din plin pe Flora, Denise.
- Poate primi orice vrea. - Va fi plăcerea noastră, doamnă.
Susy, te rog să te ocupi de tânăra domnişoară.
O las cu tine până beau cafeaua cu Moray.
Vreau una din rochiile astea cu pene.
Mă tem că aceste rochii sunt pentru femei, nu pentru fetiţe.
Dar vreau una.
Daţi-mi voie să vă arăt ceva mai potrivit pentru o fată.
M-am gândit să extindem raionul de bijuterii.
Mi-am imaginat clienţii
venind pe stradă şi prima dată îşi vor arunca ochii
pe vitrine explodând de culori şi extravaganţă.
Dar numai costul vitrinelor îmi depăşea puterile.
În orice caz, lucrurile stau altfel acum.
- Cum e cafeaua, Katherine? - Este bună. Este delicioasă.
Am descoperit cafeaua cu scorţişoară când eram...
în India, Katherine?
- Nu, eram în Maroc. - În Ceylon.
Da! M-am dat peste cap s-o conving pe Katherine să guste,
dar odată ce-a gustat, nu se mai sătura.
Încă bei cafeaua cu scorţişoară, Katherine?
- Uneori. - Da.
Am găsit furnizori pentru rubine şi smaralde,
să le spun să treacă pe la noi cu mostre şi preţuri, dle Weston?
Plănuisem ca toate tejghelele să fie din sticlă.
Şi candelabre, lămpi de sticlă, totul să arate ca un palat.
Atâta strălucire pare ţipătoare.
Poate că aveţi dreptate, domnule.
Sper că dormi mai bine după călătoriile făcute, Katherine.
Îi spuneam că e cafeaua de vină, dar nu credea.
Dacă toate femeile ar putea trăi fără somn...
Eram forţat să petrec nopţi lungi în grădină.
Mirosul magnoliilor sub lună...
Cred că noul corp al clădirii ar trebui să fie o zonă cu mâncare
sau încălţăminte, ceva fără pasiune.
Intenţionasem să vedem locul împreună, Moray,
dar tu erai în altă parte. Să mergem acum să-l vedem.
Desigur, dar n-aş vrea s-o las pe soţia dv singură la cafea.
Eu sunt gata.
- Vreau pantofii argintii. - Aşa cum am explicat,
nu avem mărimea dv, domnişoară.
Aceştia. Vreau rochia cu pene.
Nu puteţi avea rochia cu pene.
Dar asta vreau!
Mama a spus că pot să am orice vreau.
Eşti o piticanie răsfăţată, asta eşti!
Îţi fluturi mâna şi restul lumii trebuie să te râzgâie!
Te-ai gândit puţin?! Eşti un copil!
Susy, du-te imediat în sala de mese.
Haide, Susy!
- Vreau la mama. - Îmi pare rău, dră Flora.
Nu! Vreau la mama! Vreau la mama!
Îmi pare rău, doamnă. Nu ştiu de ce...
Susy e de obicei o fată atât de drăguţă.
N-am văzut-o niciodată să... Mi-e prietenă,
de obicei e plină de bunătate şi foarte dornică să mulţumească.
Dudley, du-o pe Flora puţin afară, te rog.
Desigur, doamnă.
- Ce îţi propui să faci? - Voi vorbi cu dl Moray şi dl Dudley.
Nu. Vreau să ştiu ce intenţionezi tu să faci.
Eşti şefă la confecţii. Tu eşti responsabilă.
Tu ai prezidat această umilire a copilului meu.
A acestui copil!
Ce propui să faci în privinţa acestei fete?
- Cum se numeşte? - Susy.
Răspunde-mi, care este intenţia ta?
Voi sta de vorbă cu Susy în cel mai sever mod.
O voi avertiza că acest mod de adresare faţă de cliente...
Putem să nu facem nimic? Trebuie să existe un motiv ca Susy...
Există. Susy a fost avansată prea devreme. Nu e pregătită.
- Trebuie să facem ceva! - Acestea sunt momente delicate.
Nu-mi permit s-o enervez pe Katherine.
Trebuie să arătăm că îi îndeplinim voia.
E treaba ta, Denise. Acest lucru trebuie făcut.
Tu ai vrut postul ăsta. Nu-i totul numai lapte şi miere.
Am încercat, Susy. Am vrut să evit asta.
Dar ceea ce-ai făcut... Nu-mi dai de ales.
Când o fată este concediată, părăseşte imediat incinta.
Trebuie să-ţi aduni lucrurile şi să pleci.
Să stai pe-aproape, Susy. Nu ştii niciodată ce schimbări vin.
Nu am unde să stau.
Strada Bishop, domnul Myhill.
Spune-i că Jonas Franks a zis că vei găsi găzduire la el.
Doriţi o prăjitură, doamnă?
Ţi se pare că arăt ca o doamnă?!
Iar asta arată mai mult a zgârci decât prăjitură.
Exersez. Ceai? Ceai Assam?
Darjeeling? Tort Madeira?
Nu-i aşa că sunt imaginea sobrietăţii?!
Denise!
Toţi ştiu că Susy şi-a făcut-o cu mâna ei.
Reacţia lor e de faţadă.
Pentru a dovedi că sunt uniţi. Ei împotriva noastră.
Nu va ţine mult. E teamă, asta-i tot.
Acum ai influenţă asupra vieţilor lor.
Comportă-te ca şi cum n-ar fi vina ta. Nu te scuza
pentru ceea ce-ai făcut. Ei să ridice problema dacă vor, nu tu.
Asumă-ţi autoritatea,
dar ei sunt responsabili pentru propriul destin.
Vă mulţumesc, dle Dudley.
- Nu eşti vinovată, Denise. - Dar aş fi putut face mai mult.
Am observat că se întâmplă ceva cu Susy.
Aş vrea să spun că devine mai uşor.
Clara, ai fost văzută în depozit împreună cu dl Weston.
Asta crezi despre mine?
Apare un bărbat în costum şi eu îmi flutur genele şi îmi ridic fusta?
Ce-a vrut de la tine?
M-a rugat să-i acord ultimul vals,
dar i-am spus că toate sunt promise.
Atunci n-am altă soluţie decât să-i cer dlui Moray
să te întrebe de ce îl ţineai de mână pe dl Weston.
Îl durea spatele.
O durere cumplită.
Era ceva în ochii lui, ceva mai mult decât durere.
- Arăta ca un om care... - Da?
Ca un om care fusese asasinat şi aştepta să moară,
a fost la fel ca...
Continuă, Clara. Aproape ai terminat.
A fost ca în seara artificiilor.
Din cauza zgomotului. Se chircise ca un copil speriat.
E suficient, domnule Jonas?
Te simţi mai bine că ai iscodit alt colţ întunecat al acestei lumi?
Mulţumesc, Clara!
Când ascunzi ceva de mine
o faci fiindcă preferi să nu priveşti problema în faţă.
Te furişezi cu Jonas, flirtezi cu Katherine, îţi râzi de Tom Weston.
Ce se petrece?
Orice faci,
ştiu cât îţi doreşti să recuperezi magazinul, dar dacă planurile tale
pot fi recunoscute cu conştiinţa curată, mi-ai spune.
Domnule Moray, doreaţi să trimiteţi un mesaj la Bellvile Hall?
Nu astăzi, Arthur, poate altă dată.
- Domnişoară Denise... - Jonas, spune-mi Denise.
Prefer să onorez tradiţia respectată de atâţia ani.
V-aţi câştigat locul, doamnă, titlul este o dovadă de respect.
Mulţumesc.
Se vorbeşte foarte mult despre loialitate într-un asemenea loc.
- Cele mai multe sunt doar vorbe. - N-am vrut ca Susy...
Te rog, dă-mi voie să continuu. Loialitatea este un dar special.
Leagă oamenii ca nicio altă cauză. Dar e nevoie de curaj.
Dacă îi poţi recâştiga locul lui Susy,
vei dovedi că eşti cel mai leal aliat al celor care muncesc aici.
- Vei fi campioana lor. - Este imposibil.
Nu i-ai spus chiar tu dlui Moray că trebuie să fie posibil?
- Dar nu ştiu cum. - Nici eu, doamnă.
Dar sunt convins că vei găsi o cale.
Gin.
Nu mă aşteptam să te văd aici.
Aş vrea să spun acelaşi lucru despre tine, mamă.
Am rămas ca să pot vorbi cu tine încă o dată.
Nu te condamn pentru că mă urăşti, Susy.
Să-ţi dai copilul e probabil cea mai rea crimă de pe lume.
Ştiu că nu mă crezi, dar am făcut-o pentru tine.
Motivele pentru care mă învinuiai
sunt motivele pentru care a trebuit să te dau.
Ce fel de viaţă ai fi avut cu o mamă ca mine?
În fiecare zi îmi promit că nu beau
şi în fiecare zi mă trezesc cu un pahar în mână.
Trebuia să te eliberez de mine
şi nu puteam s-o fac decât bând mai mult.
Da, te-am minţit.
Dar spune-mi tu, dacă poţi spune adevărul,
ai fi avut o viaţă mai bună dacă stăteai cu mine?
Nu, n-aş fi avut.
Un singur lucru puteam să-ţi dau în această viaţă
şi anume să te eliberez.
Dar am ştiut că va veni ziua
în care o să te privesc
şi o să-ţi spun că te iubesc.
Şi eu te iubesc, mamă.
Sunt atât de mândră că lucrezi acolo.
E atât de distins.
Nu mai lucrez acolo.
Am fost dată afară. M-am făcut de ruşine.
Nu tu. Nu Susy a mea.
Am jignit un copil.
N-au şi ei milă?! Ce fel de mizerabili sunt?!
Ce-i făcut e făcut, mamă.
Mă duc să mai iau unul.
Nu în fiecare zi îţi recapeţi fiica.
Noroc.
La naiba cu ei!
Nu merită nici un scuipat dacă i-au făcut asta fetei mele.
Ce fac?
Ce caut aici cu tine?
E la fel. Totul e neschimbat!
Susy! Susy!
Bună ziua, doamnă. Vă servesc cu un ceai Assam?
Sau Darjeeling?
Susy, ce cauţi aici?
Am uitat!
Mă grăbeam spre casă şi am uitat că nu mai stau aici.
Pleacă până nu te vede dl Jonas.
Susy! Nu pleca. Vreau să vorbesc cu tine.
Vrei să-ţi recapeţi postul?
Eşti dispusă să încerci să-l recapeţi?
Da.
Nu-ţi promit că vom reuşi, e nevoie de curaj.
Vei face exact ce-ţi spun?
Mâine dimineaţă la prima oră
te îmbraci cu cea mai bună rochie şi ne întâlnim în stradă.
Doamnă Weston.
Vă mulţumim pentru că ne-aţi primit.
Îmi pare rău că venim nepoftite la dv,
dar dacă am putea să vă vorbim câteva minute...
În ziua acelor evenimente stânjenitoare
Susy era într-o stare de mare tulburare.
A fost vina mea că ea a lucrat.
Trebuia s-o las să plece. A văzut-o pe mama ei
pe stradă. N-o văzuse de când avea...
De când aveam şapte ani.
A fost o sosire neaşteptată.
Susy a găsit-o pe mama ei într-o situaţie deplorabilă.
Vă rugăm, doamnă,
să-i daţi o şansă să-i ceară iertare drei Flora
şi să vă demonstreze că e vrednică de încrederea dv pe viitor.
- Îndurarea dumneavoastră... - Îndurare?!
Crezi că ar trebui s-o iert?
Îmi pare foarte rău pentru ce v-am spus, dră Flora.
Niciunui copil n-ar trebui să i se vorbească atât de crud.
Vreau doar să-mi cer iertare. De asta am venit. Nimic mai mult.
Iart-o, mama, te rog.
Puteai să întrebi înainte să fugi să vorbeşti cu Katherine Glendenning.
Tu însuţi ai spus că trebuie să menţinem relaţiile bune cu ea.
Chiar dacă ne-ar fi refuzat, i-am fi arătat respect şi remuşcare.
Da, desigur.
Weston.
Acum este doamna Weston.
N-am spus aşa?
- Fetelor... - Mulţumesc, Denise.
- Arată-le tu, Myrtle! - Aşa voi face.
- Eşti încântătoare, Myrtle. - Sunt, nu-i aşa?
Toată lumea e gata.
- Nu pot! Nu pot s-o fac! - Sigur că poţi.
Serveşti ceai unor clevetitoare elegante.
Cum ar putea cele ca mine să stea în faţa celor ca ele?
Sunt atât de frumoase.
Tu eşti frumoasă, Myrtle.
Nu, nu sunt. Sunt o zdreanţă pe lângă ele.
Sunt bună pentru fermă. Nu pot s-o fac.
Îmi pare rău, Denise.
Myrtle!
Îmi amintesc coada de bărbaţi care aşteptau să se tundă.
- Jonas! - Domnule Weston!
- Te doare ceva? - O rană veche.
Îmi spun că n-ar trebui să simt niciun fel de durere. Dar iată.
Sunt un prost.
De câte ori o simt, îmi ocărăsc această slăbiciune.
Oamenii se tem de mine pentru că...
Iertaţi-mă, domnule, vorbesc neîntrebat.
Nu, continuă.
Sunt desfigurat, oamenii se tem de mine din cauza asta.
Dar este un dar. Mi-am dat seama nu demult.
Oamenii care se înfioară în faţa unui ciung, crezând că mă cunosc,
ştiu doar ce-i mai rău în mine pentru că asta văd.
Asta îmi spune în cine să am încredere.
Este bine că refaceţi ceea ce a fost atât de neglijat.
Îmi scot pălăria în faţa dv. Chiar dacă nu port.
Ce crezi că ar trebui să fac aici, Jonas?
Nu cred că puteţi lăsa o asemenea decizie în seama mea.
Am încredere în tine.
Poate mâncare. Turte, plăcinte şi pâinici.
Mirosul lor să umple strada.
Mă gândeam să-ţi citesc.
- Vrei să-ţi citesc? - Da, papa.
A fost odată un soldat.
Un tânăr ofiţer.
Avea baza în India.
Şi a fost un asediu la Delhi.
Ştii ce este un asediu?
Un asediu este...
un fel de...
atac.
Au murit mulţi oameni.
Mulţi bărbaţi au murit.
Hai să-ţi spun cum este pentru o mamă, Susy.
Există alegeri greu de făcut.
Ea nu se poate ierta până nu o ierţi tu.
Ceea ce-a făcut este de neiertat.
Nimic nu este de neiertat.
Dar tu vei fi înveninată şi plină de ură toată viaţa ta.
- Iart-o. - Ea nu mă iartă pe mine.
- Ce să-i spun? - Adevărul.
Cu puţină iubire în el.
Deci te-au primit înapoi.
- M-au primit înapoi. - Aşa e corect.
Mamă, dacă e adevărat ce ai spus,
că ai vrut să-mi dai o şansă să mă eliberez de tine, fă-o acum.
Fă-o şi te voi iubi.
Vreau doar un sărut pe obraz.
Dacă te vei lăsa vreodată de băut,
eu voi fi aici.
Atunci e timpul să te întorci.
Serata a fost un succes nemaipomenit.
Mulţumesc.
Când ţi-am spus ideea mea
am simţit că orice ţi-aş spune vrei să mă refuzi.
Din cauza modului în care ai prezentat-o.
Odată ce-am văzut beneficiile, am consimţit, nu?
Ai consimţit?! N-ai...
Tot ce îţi cer este... Văd cât de dificil va fi
să lucrăm împreună.
Dar atunci când vin la tine nu sunt Denise, nu sunt logodnica ta.
Sunt şefa raionului de confecţii.
- Înţelegi cum trebuie să fie? - Da, desigur.
Denise, îmi pare rău pentru felul în care m-am purtat.
Pentru felul în care ţi-am vorbit când te-ai dus cu Susy la Katherine.
Aşa trebuie să fie. Asta este treaba ta.
Trebuia să-ţi spun că mă duc la ea,
dar mi-a fost teamă că mă refuzi.
Când voi învăţa? Fără secrete.
Nu putem lăsa nimic să intervină între noi, Denise.
De ce ar interveni ceva între noi?
Vreau să te copleşesc cu dragoste
şi să te preţuiesc.
Asta este treaba mea.
În episodul viitor...
Ceasul tatălui meu?
Are o valoare inestimabilă pentru mine.
Ceasul acesta are puteri hipnotice.
M-aş putea îndrăgosti de unul ca tine.
Susy se ţine după mine ca un căţel, nu scap de ea orice aş face!
Ce faci cu ceasul ăla în buzunar? Valorează o avere!
Domnilor, nu-mi doresc acest ceas! Ceasul ăla blestemat este vrăjit!
Traducerea şi adaptarea: Ginaeugenia şi BlackAmber